สวัสดีค่ะ พอดีมีอะไรกันแบบใส่ถุงยางวันที่ 26กพ แล้วเมื่อแฟนหลั่งในเสร็จ ถอดออกมาพบว่าถุงยางขาด แต่เราไม่สามารถกินยาคุมฉุกเฉินได้เนื่องจากมีอาการแพ้ยาและมีโรคประจำตัว ส่วนโดยปกติประจำเดือนนั้นมาครั้งแรกวันที่27และวันสุดท้าย29 แต่วันนี้ 4มีนาคม ประจำเดือนยังไม่มาเลยค่ะ สามารถตรวจครรภ์โดยเจาะเลือดที่โรงพยาบาลจะเห็นผลเลยไหมคะ ถ้าชีวิตประจำวันนั้นค่อนข้างมีความเครียด และนอนน้อยด้วยค่ะ ขอบค่ะ
สวัสดีค่ะ หากประจำเดือนไม่มาภายใน 7 วัน นับจากวันที่ได้มีเพศสัมพันธ์ไป คือไม่มาภายในวันที่ 5 มี.ค. ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ ดังนั้น อาจรอดูประจำเดือนต่อไปอีกซัก 1-2 วันก่อนค่ะส่วนการจะตรวจหาการตั้งครรภ์นั้น ต้องรออย่างน้อย 2 สัปดาห์นับจากที่ได้มีเพศสัมพันธ์ไปก่อน คือควรรอจนถึงวันที่ 12 มี.ค. หากยังไม่มีประจำเดือนมา จึงค่อยตรวจหาการตั้งครรภ์ดูค่ะหากตรวจไม่พบการตั้งครรภ์ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น